Нягледзячы на змяншэнне колькасці навучэнцаў у школе, штогод установа гатова прымаць 1—2 маладых педагогаў. “Нярэдка маладыя спецыялісты з’яўляюцца нашымі выпускнікамі, чаму мы толькі рады. Ім удаецца падштурхнуць калектыў да новых форм работы, новых вяршынь. Напрыклад, у нашым раёне штогод праводзіцца фестываль вучнёўскіх тэатральных калектываў на замежнай мове Assorti. Наша школа не прымала ў ім удзел. Прыйшоў малады спецыяліст — заахвоціў ідэяй дзяцей і калег. Зараз мы пастаянныя ўдзельнікі і нават прызёры тэатральнага фестывалю”, — расказвае дырэктар.